«Մի քիչ էդ հանգամանքն է դեր խաղացել, մի քիչ էդ «մեր դեմ խաղ չկա» սկզբունքը… դա հենց էնպես չի, էլի։ Երբ որ հին իշխանություններն էին նման բաներ ասում, մենք հասկանում էինք, որ փողի, ճնշման դար է, հիմա իրենք կոպեկներով մտել են խաղի մեջ, հազիվ մի քանի միլիոն դրամ են հայթայթել, հիմա էլ Հայկոն կանգնում ասում է՝ մեր դեմ խաղ չկա, ստացվում է՝ անիմաստ պիտի գումարներ կորցնենք, ավելի լավ է հրաժարվենք, հետո ընթացքում կերեւա։ Էդ «մեր դեմ խաղ չկա»-ն իշխանությունը միշտ էլ երկու ձեւով է արել՝ վարչական լծակ է կիրառել եւ ֆինանսական միջոցներ է ներդրել ընտրական պրոցեսներում։ Հիմա մարդիկ մտածել են, որ եթե էդ սկզբունքն է՝ «մեր դեմ խաղ չկա»-ի, ավելի լավ է հիմա դուրս գանք պայքարից, էդ միջոցները խնայենք, ընտրությունները կանցնեն, կտեսնենք, որ գործող իշխանությունը կարողացավ արդար, թափանցիկ ընտրություն անել, մյուս ընտրություններին՝ Ազգային ժողովի, ավելի դուխով կմտնեն խաղի մեջ։ Սա ես իրենց մեկնաբանությունն եմ ասում»,- ասաց պարոն Մկրտչյանը։